google/wiki40b huggingface dataset:
शाह ई आलम

शाह-ऐ-आलम मुगल काल के दौरान अहमदाबाद, गुजरात, भारत में रहने वाले एक प्रमुख मुस्लिम धार्मिक शिक्षक थे।

जिंदगी

शाह-ऐ-आलम
सैयद सिराजुद्दीन मुहम्मद,  सैयद बुरहानुद्दीन कुतुब ए आलम के पुत्र और उत्तराधिकारी हैं, जिन्हें शाह-ऐ-आलम, दुनिया का राजा कहा जाता है, के नाम से पुकारा जाने लगा। उनके पिता शेख बुरहानुद्दीन, जिन्हें कुतुब-ए-आलम के नाम से भी जाना जाता है, उच के प्रतिष्ठित सैयद जलाल उद्दीन हुसैनी बुखारी के पोते थे, जिन्हें मखदूम जहांनिया जहां गश्त के नाम से भी जाना जाता था। [1] वह अहमद शाह I के शासन के दौरान पंद्रहवीं सदी की शुरुआत में गुजरात के अहमदाबाद के बाहरी इलाके में बसने के दौरान गुजरात पहुंचे।
सुहरवर्दी परंपरा के बाद, परिवार ने गुजरात सल्तनत और बाद में मुगल शासकों के साथ निकट संपर्क स्थापित किया और शहर के सामाजिक और राजनीतिक जीवन में सक्रिय भूमिका निभाई।
बारह बेटों में से ग्यारहवें शाह शाह आलम ने अपने पिता कुतुब-ए-आलम की सहायता की। एक दिन एक दिलचस्प चमत्कार हुआ; एक दिन राश्ते में  उनका पैर किसी चीज से टकराया। शेख ने टिप्पणी की कि उन्हें पता नहीं था कि वस्तु पत्थर, लोहा या लकड़ी थी। चमत्कारी रूप से, वस्तु समग्र धातु सामग्रियों के मिश्रण में बदल गई और एक प्रतिष्ठित अवशेष बन गई
मुस्लिम एवं हिन्दू मान्यता अनुसार शाहेआलम (रह.)को दरजा-ए-विलायत अर्थात् उच्च स्तरीय सुफी संत माना जाना है
शाह आलम सिंध के गुजरात घरानों से संबंधित थे और सिंध के जाम साहब की दूसरी बेटी बीबी मरकी से शादी की थी
उन्होंने सप्ताह में छह दिन एकांत साधना में बिताए और आगंतुकों को केवल शुक्रवार को मिले, जब खुली चर्चा हुई। शुक्रवार की सभाओं के एक खाते को सात खंडों के मैनुअल में संकलित किया गया था, जिसका शीर्षक है, शेख फरीद बिन दौलत शाह जिलानी द्वारा 'कुनुज-ए-मुहम्मदी' है। 
उनका निधन 20 जुमाद- अल-आखिर 880 हिजरी / 1475 ईस्वी में हुआ। मकबरे का निर्माण ताज खाम नरपाली द्वारा किया गया था और अब इसे शाह-ए-आलम के रोजा के रूप में जाना जाता है। 
ref name="Yagnik2011">Achyut Yagnik (2 February 2011). Ahmedabad: From Royal city to Megacity. Penguin Books Limited. पृ॰ 35. आई॰ऍस॰बी॰ऍन॰ 978-81-8475-473-5.</ref>
रश्मि ठाकरे

रश्मि ठाकरे शिवसेना प्रमुख उद्धव ठाकरे की पत्नी हैं, वे भी राजनीति में सक्रिय हैं और चुनाव के दौरान शिवसेना के लिए प्रचार करती हैं।
राज अंदकत

राज अंदकत एक भारतीय टेलीविजन अभिनेता हैं।राज ने कलाकार के तौर पर सोनी एंटरटेनमेंट टेलीविजन के टीवी शो "एक रिश्ता साझेदारी का" से की थी, जो 8 अगस्त 2016 को शुरू हुआ था।इस सीरीज में इन्होने निशांत सेठिया का किरदार निभाया था।मार्च 2017 में राज अंदकत को भव्य गांधी के तारक मेहता का उल्टा चश्मा शो छोडने पर टप्पू के रूप में बदला गया।
राव दुर्गा सिसोदिया

राव दुर्गा सिसोदिया का वंश चंद्रावत और जन्मस्थान चित्तौड़ के समीप रामपुर परगना था। राव दुर्गा ने ही रामपुर को अपनी राजधानी बनाया था। जब १५६७ में आसफखाँ ने इसपर चढ़ाई की तो यह रामपुर छोड़कर अकबर की अधीनता में चला आया। सन्‌ १५८१ ई. में मिर्जा हकीम को परास्त करने के लिए सुल्तान मुराद का सहायक बनाकर भेजा गया। १५८३ ई. में यह मिर्जा खाँ के सहायक के रूप में गुजरात का विद्रोह दमन करने के लिए नियुक्त किया गया। इसने वहाँ अपनी वीरता का यथाशक्ति परिचय दिया। दो वर्ष बाद खानेआज़म कोका के साथ दक्षिण के प्रबंध के लिए भेजा गया। १५९१ ई. में राजकुमार सुलतान मुराद के साथ मालवा में अच्छे पद पर इसे नियुक्त किया गया।
सन्‌ १६०० ई. में सम्राट अकबर के आदेशानुसार यह मुजफ्फर हुसेन मिर्जा को पकड़ कर बादशाह के पास लाया। उसी वर्ष यह अबुलफजल के साथ नासिक भेजा गया। सन्‌ १६०८ ई. में उसकी मृत्यु हो गई।
वीबीस्क्रिप्ट

वीबीस्क्रिप्ट (वी विसुअल बी बेसिक स्क्रिप्ट्-इंग् एडिशन) एक सक्रिय स्क्रिप्टिंग भाषा है, जिसका विकास माइक्रोसॉफ़्ट ने किया है। यह विज़ुअल बेसिक के प्रादर्श पर आधारित है। यह एक अल्पभारीय भाषा है जिसका द्रुत इन्टरप्रेटेशन होता है। यह विविध प्रकार के माइक्रोसॉफ़्ट वातावरण में प्रयुक्त होती है। वीबीस्क्रिप्ट में उस वातावरण के अवयवों तक पैठने के लिए जिसमें कि यह चल रही होती है कंपोनेंट ऑब्जेक्ट मॉडल प्रयुक्त होता है। उदाहरण के लिए फ़ाइलें बनाने, पढ़ने, अद्यतन करने तथा मिटाने के लिए FileSystemObject (FSO) का प्रयोग किया जाता है।
वीबीस्क्रिप्ट विन्डोज़ 98 से शुरू करके माइक्रोसॉफ़्ट विन्डोज़ के हर डेस्कटॉप विमोचन में बाइ डिफ़ॉल्ट स्थापित रहती है। विन्डोज़ एन टी 4.0 ऑप्शन् पैक (Windows NT 4.0 Option Pack) से लेकर विन्डोज़ सर्वर में भी होती है; तथा विन्डोज़ सीई पर वैकल्पिक रूप में उपलब्ध रहती है (यह उस डिवाइस पर निर्भर करता है, जिसपर यह इन्स्टॉल किया हुआ है)।
वीबीस्क्रिप्ट एक हॉस्ट वातावरण में चलायी जाती है। माइक्रोसॉफ़्ट विन्डोज़ में ऐसे कई हॉस्ट वातावरण उपलब्ध होते हैं। जैसे- विन्डोज़ स्क्रिप्टिंग हॉस्ट (डब्ल्यू एस एच), इन्टर्नेट ऍक्स्प्लोरर (IE) और इन्टर्नेट इन्फ़ॉर्मेशन सर्विसेज़ (IIS). इसके अतिरिक्त, वीबीस्क्रिप्ट हॉस्टिंग वातावरण, माइक्रोसॉफ़्ट स्क्रिप्ट कंट्रोल (msscript.ocx) जैसी तकनीकियों की सहायता से अन्य प्रोग्रामों में भी ऍम्बेड किया जा सकता है।
सी॰ के॰ नायडू

जीवन परिचय

कनकैया नायडू का जन्म ३१ अक्टूबर १८९६ को बारा बड़ा नागपुर, महाराष्ट्र में कोठारी सूर्य प्रकाश राव नायडू के घर पर हुआ था, जो कि आंध्र प्रदेश के राय बहादुर कोट्टरी नारायण स्वामी नायडू के पुत्र थे। इनके पिता एक वकील और मकान मालिक थे। इनके पिता एक समृद्ध वकील बनने के अलावा, अखिल भारतीय राष्ट्रीय कांग्रेस पार्टी के एक अग्रणी सदस्य भी थे।  नायडू का देहांत १४ नवम्बर १९६७ को मध्य प्रदेश के इंदौर में हुआ।

परिवार

सी॰ के॰ नायडू के दादाजी नारायण स्वामी पर्याप्त समृद्ध थे  ताकि उनके दोनों बेटों को आगे की पढ़ाई के लिए इंग्लैंड भेजा जा सके। उनके बड़े बेटे, कोट्टरी वेंकटरमन नायडू, का एलुरू के राजा प्रभाकर मूर्ति की बेटी से विवाह हुआ था। छोटा बेटा (सी॰ के॰ नायडू), कोट्टरी सूर्य प्रकाश राव नायडू, उनके चार बेटे और दो बेटियां थीं, उन्होंने बी.ए. किया और डाउनिंग कॉलेज, कैम्ब्रिज यूनिवर्सिटी में एम.ए. किया था।
इनके पिता अपने शारीरिक कौशल के लिए प्रशंसित थे और कैम्ब्रिज विश्वविद्यालय परिसर में हरक्यूलिस के रूप में जाने जाते थे। वे होलकर राज्य के उच्च न्यायालय में कुछ वर्षों तक कार्य किया था और कुछ समय के लिए मुख्य न्यायाधीश के रूप में भी कार्यरत थे। उन दिनों महाराजा शिवाजी राव होलकर शासक थे। महाराजा का कहना था कि उन्हें केवल दो व्यक्तियों पर विश्वास था - एक सूर्य प्रकाश राव और एक के.एस. नवानगर के रंजीतसिंहजी, जो ससेक्स और इंग्लैंड के लिए खेलते थे।

क्रिकेट कैरियर

सी॰ के॰ नायडू भारतीय क्रिकेट टीम के टेस्ट के पहले कप्तान थे इन्होंने अपने क्रिकेट कैरियर की शुरुआत सिर्फ ७ साल की उम्र में कर दी थी। तब ये अपने विद्यालय में क्रिकेट खेला करते थे। इन्होंने अपने प्रथम श्रेणी क्रिकेट की शुरुआत १९१६ में बॉम्बे ट्रेंगुलर ट्रॉफी में की थी। 
इन्होंने अपने अंतरराष्ट्रीय क्रिकेट कैरियर की शुरुआत २५ जून १९३२ को इंग्लैंड क्रिकेट टीम के खिलाफ टेस्ट क्रिकेट मैच से की थी। जबकि इन्होंने अंतिम टेस्ट मैच १५ अगस्त १९३६ को इंग्लैंड के खिलाफ खेला था। इन्होंने अपने टेस्ट कैरियर में कुल ७ टेस्ट मैच खेले थे जिसमें २५.०० की औसत से ३५० रन बनाए थे जिसमें २ अर्धशतक लगाए थे। साथ ही इन्होंने गेंदबाजी करते हुए ९ विकेट भी लिए थे।
चण्डी चरित्र

चण्डी चरित्र सिखों के दसवें गुरु गोबिन्द सिंह जी द्वारा रचित देवी चण्डिका की एक स्तुति है। गुरु गोबिन्द सिंह एक महान योद्धा एवं भक्त थे। वे देवी के शक्ति रूप के उपासक थे।
यह स्तुति दशम ग्रंथ के "उक्ति बिलास" नामक विभाग का एक हिस्सा है। गुरुबाणी में हिन्दू देवी-देवताओं का अन्य जगह भी वर्णन आता है।
'चण्डी' के अतिरिक्त 'शिवा' शब्द की व्याख्या ईश्वर के रूप में भी की जाती है। "महाकोश" नामक किताब में ‘शिवा’ की व्याख्या ‘ਪਾਰਬ੍ਰਹਮ ਦੀ ਸ਼ਕਤੀ’ (परब्रह्म की शक्ति) के रूप में की गई है। हिन्दू मान्यताओं के अनुसार भी 'शिवा' 'शिव' (ईश्वर) की शक्ति है।
देवी के रूप का व्याख्यान गुरु गोबिंद सिंह जी यूं करते हैं :
पवित्री पुनीता पुराणी परेयं ॥

प्रभी पूरणी पारब्रहमी अजेयं ॥॥

अरूपं अनूपं अनामं अठामं ॥॥

अभीतं अजीतं महां धरम धामं ॥३२॥२५१॥
संधारणीय विकास लक्ष्य

संधारणीय विकास लक्ष्य (अंग्रेज़ी: Sustainable Development Goals, संक्षेपारित रूप में SDG) भविष्य के अंतरराष्ट्रीय विकास संबंधित लक्ष्यों के सेट हैं। संधारणीय विकास के लिए उनको संयुक्त राष्ट्र द्वारा बनाया गया है और वैश्विक लक्ष्यों के समान प्रचारित किया गया है। 2015 के अंत में सहस्राब्दी विकास लक्ष्यों के निरस्त हो जाने पर ये उनको प्रतिस्थापित कर रहे हैं। यह लक्ष्य 2015 से 2030 तक चलेगा। उन लक्ष्यों के लिए 17 लक्ष्य और 169 विशिष्ट लक्ष्य हैं।

इतिहास

सहस्राब्दी विकास लक्ष्य ( मिलेनियम डेवलपमेंट गोल/MDG)- सन 2000 में संयुक्त राष्ट्रसंघ के जनरल असेंबली की बैठक हुई। वहां उन्होंने सहस्राब्दी विकास लक्ष्य का प्रस्ताव पारित किया। इन लक्ष्यों को 2015 तक प्राप्त कर लेना था। इसमें 8 लक्ष्य थे तथा 'एसोसिएटेड टारगेट' की संख्या 18 थी।
पृथ्वी सम्मेलन - यह सम्मेलन ब्राजील के रियो डी जनेरियो शहर में 1992 में हुआ था। ठीक इसके 20 वर्ष बाद रियो में ही 2012 में RIO+20 के नाम से सम्मेलन हुआ जहां यह तय हुआ कि क्योटो प्रोटोकॉल को 2020 तक ही जारी रखेंगे और 2020 के बाद क्या करना है, यह 2015 के पेरिस सम्मेलन में सभी देशो को तय करके रखना है। इस सम्मेलन में यह भी तय हुआ कि संधारणीय विकास लक्ष्य जैसी कोई चीज लेकर आएंगे। इसके अनुसंधान में सितंबर 2015 को संयुक्त राष्ट्र सस्टेनेबल डेवलपमेंट सम्मेलन में 17 सस्टेनेबल डेवलपमेंट गोल को अपनाया गया जिसको शुरू करने की तिथि 1 जून 2016 है तथा गोल को प्राप्त करने की अंतिम तिथि 2030 तक है। धारणीय विकास लक्ष्य में एसोसिएटेड टारगेट की संख्या 169 है।
1987 में पर्यावरण और विकास पर सुझाव देने हेतु गठित आयोग जिसका नाम ब्रन्टलैण्ड आयोग (Brundtland Commission) था, ने सबसे पहले धारणीय विकास (सस्टेनेबल डेवलपमेंट ) की परिभाषा दी।
इकनोमिक सर्वे के अनुसार SDG में 17 गोल और 169 एसोसिएटेड टारगेट हैं जिन को पूरा करने के लिए काफी सारा पैसा चाहिए होगा। अतः 2030 तक सभी लक्ष्य पूरे हो जाएं ऐसा संभव नहीं है। इसलिए हम प्राथमिकता के आधार पर लक्ष्यों को पूरा करेंगे।
2016 के बजट में धारणीय विकास लक्ष्य को पूरा करने के लिए राष्ट्रीय ग्राम स्वराज अभियान नामक योजना लाई गई। जिसके तहत सरकार नेे 655 करोड रुपए दिए। इसके तहत पंचायती राज संस्थाओं के गवर्नेंस संरचना को सुधारा जायेगा।
निशान साहिब

इतिहास

सिख इतिहास के प्रारंभिक काल में निशान साहिब की पृष्ठभूमि लाल रंग की थी। फ़िर इस का रंग सफ़ेद हुआ और फिर केसरिया। सन् १६०९ में पहली बार गुरु हरगोबिन्दजी ने अकाल तख़्त पर केसरिया निशान साहिब फहराया था। बहरहाल, निहंग द्वारा प्रबंधित किए गए गुरुद्वारों में निशान साहिब के पृष्ठभूमि का रंग इस्पाती नीला होता है। सिंहा के अनुसार, गुरु हरगोबिन्द ने निशान साहिब का इस्तेमाल शुरू किया था, परंतु खंडा के इस्तेमाल बाद में किया जाने लगा(संभवतः १९वीं सदी में)। मैकलेओड के अनुसार, निरंकर्णी सतगुरु दरबार सिंह (१८५५-७०) ने एक लाल निशान साहिब फहराया था एक प्रतीक के रूप में, उनके अभियान के चिन्ह के रूप में जो "सिखों की ब्राह्मण चंगुल से मुक्ती" को प्रतीकात्मक रूप से दर्शाता था। यह सिख साम्राज्य का भी ध्वज था।

परिचय एवं रूपाकृती

निशान साहिब हर गुरुद्वारे के बाहर एक ऊंचे लकड़ी या धातु रचित ध्वजडंड द्वारा फ़ैहराया जाता है।
यह ध्वज त्रिकोंणियाकारी होता है। इसके केसरिया पृष्ठभूमि पर केंद्र में एक नीले रंग का खंडा, अंकित होता है। आम तौर पर जब की इसकी पृष्ठभूमि केसरिया रंग की होती है परंतू यह(कुछ मौकों पर) अन्य रंगों में भी प्रदर्शित हो सकता है। निशान साहब की मेज़बानी कर रहे ध्वजडंड के शिखर पर(डंडमुकुट के रूप में) एक खंडा लगा होता है। ध्वजडंड के कलश पर खंडे की मौजूदगी इस बात का प्रतीक है की हर सिख और बलकी कोई भी व्यक्ती उस भवन में प्रवेश करने के लिये स्वतंत्र है और बेफ़िक्र होकर ईश्वर की अराधना कर सकता है। सिख समाज में निशान साहब का बहुत सम्मानित स्थान है और इसे बहुत इज़्ज़त के साथ रखा जाता है। इस ध्वज को पवित्र माना जाता है इसलिए हर साल बैसाखी के पर्व के दौरान इसे दूध और पानी से पवित्र किया जाता है और जब निशान साहिब का केसरिया रंग फीका पड़ जाता है तब एक नए एवं नवीन ध्वज से उसे बदल दिया जाता है।
किसी भी संस्था के ध्वज की तरह, निशान साहब खालसा का प्रतीक है और इसे हर गुरुद्वारा परिसरों में फहराया जाता है।
सी के प्रह्लाद

कोयम्बटूर कृष्णराव प्रहलाद (जन्म: सन् १९४१ - १६ अप्रैल २०१०) भारत के उद्यमी, सलाहकार एवं प्रबन्धन विशेषज्ञ थे। वे पॉल ऐण्ड रूथ मैकक्रैकेन डिस्टिंग्विश्ड विश्वविद्यालय में 'कारपोरेट रणनीति' के प्रोफेसर थे। उन्हें सन २००९ में भारत सरकार द्वारा साहित्य एवं शिक्षा के क्षेत्र में पद्मभूषण से सम्मानित किया गया था। इसके पहले उन्हें सन् २००९ का प्रवासी भारतीय सम्मान भी प्रदान किया गया था।
मिशीगन विश्वविद्यालय में बिजनेस एडमिनिस्ट्रेशन के प्रोफेसर सी. के। प्रहलाद दुनिया के 10 शीर्ष प्रबंधन चिंतकों और गुरुओं की सूची में शामिल किया गया है। वे कॉरपोरेट रणनीति के विशेषज्ञ माने जाते थे।
वर्ष 2009 में दुनिया के 50 बेहतरीन बिजनेस गुरुओं की सूची में सीके प्रहलाद को लगातार दूसरी बार सर्वाधिक प्रभावशाली बिजनेस गुरु चुना गया थ। उन्हें साल में दो बार जारी होने वाली प्रबंधन से जुड़े दिग्गजों की सूची में यह स्थान मिला था।
निवल आय

निवल आय या शुद्ध लाभ एक प्रकार का आय या लाभ होता है, जो किसी वस्तु को बेचने से विक्रय करने वाले को क्रय करने वाले व्यक्ति द्वारा दिया जाता है। जिसमें विक्रय करने वाले के कुल खर्च को उसके कुल मिले हुए पैसों से हटाया जाता है तो यह आय मिलती है।
सामान्यतः यह आय कर देने के बाद बचने वाले पैसों को कहते हैं। जिसे हमें किसी को भी नहीं देना होता है। यह हम चाहें तो रख भी सकते हैं। या इसे किसी और को भी दे सकते हैं। इस पर पूरा नियंत्रण उसे कमाने वाले का ही होता है।
१२६५ ईसा पूर्व

१२६५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२६५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
नेशनल लैम्पून का एनीमल हाउस

नेशनल लैंपून एनीमल हाउस वर्ष १९७८ में बनी एक  अमेरिकी कॉमेडी फिल्म है जो जॉन लैंडिस द्वारा निर्देशित है और हेरोल्ड रमिस , डगलस केनी और क्रिस मिलर द्वारा लिखित है। इसमें  जॉन बेलुशी , टिम मैथेसन , जॉन वर्नोन , वर्ना ब्लूम , थॉमस हुलेस , स्टीफन फर्स्ट , और डोनाल्ड सदरलैंड ने अभिनय किया है।इस फिल्म की अवधि १०९ मिनिट है।
प्रारंभिक रिलीज के बाद, एनिमल हाउस को आम तौर पर आलोचकों से मिश्रित समीक्षा मिली, लेकिन टाइम एंड रोजर एबर्ट ने इसे साल के सर्वश्रेष्ठ में से एक घोषित किया। केवल $ २.८  मिलियन की लागत पर फिल्माया गया, यह इतिहास में सबसे लाभदायक फिल्मों में से एक है, जो नाटकीय किराया औ१९७७  के द केंटकी फ्राइड मूवी के साथ फिल्म, लैंडिस द्वारा निर्देशित, पूरी तरह से सकल फिल्म शैली को परिभाषित करने और लॉन्च करने के लिए जिम्मेदार थी, जो हॉलीवुड के स्टेपल में से एक बन गई।  २०१७,इसे कई प्रशंसकों और आलोचकों द्वारा इससे पहले  कभी भी न बनाई गई सबसे बड़ी कॉमेडी फिल्मों में से एक माना जाता था। २००१ में, संयुक्त राज्य पुस्तकालय कांग्रेस ने एनीमल हॉउस  को "सांस्कृतिक, ऐतिहासिक रूप से, या सौंदर्यपूर्ण रूप से महत्वपूर्ण" समझा और इसे नॅशनल फिल्म रजिस्ट्री में संरक्षण के लिए चुना। ब्रावो की "१०० सबसे मजेदार फिल्मों" पर यह प्रथम था। यह १०० सर्वश्रेष्ठ अमेरिकी कॉमेडीज की एफआई के " १०० साल ...१००  हास्य"की सूची पर नंबर ३६ था। २००८ में, एम्पायर पत्रिका ने इसे "अब तक की ५०० सर्वश्रेष्ठ फिल्मो" में से एक के रूप में चुना।र घरेलू वीडियो के रूप में $१४१ मिलियन डॉलर से अधिक का अनुमानित सकल कमाई कर रहा है, जिसमें मर्चेंडाइजिंग शामिल नहीं है।
बाँकुड़ा जिला

विवरण

इसके पश्चिम में पुरुलिया, दक्षिण में मेदनीपुर, पूर्व एवं पूर्वोत्तर में हुगली एवं वर्द्धमान जिले स्थित हैं। छोटा नागपुर पठार की पूर्वी श्रेणी यहाँ फैली है। यहाँ की प्रमुख नदी दामोदर उत्तरी सीमा बनाती है। निम्न वार्षिक ताप लगभग २७°सें. तथा वार्षिक वर्षा का औसत ५६ इंच रहता है। पूर्व में जलोढ़ मिट्टी होने से भूमि उपजाऊ है। धान मुख्य फसल के अतिरिक्त ईख, मक्का, तिलहन, दलहन, गेहूँ, पाट, कपास, आदि पैदा किए जाते हैं। रेशम कातना, रेश्मी एवं सूती कपड़े बुनना, ताँबे का काम एवं लाख के उद्योग प्रमुख हैं। बाँकुड़ा, विष्णुपुर, एवं वीरसिंहपुर में टसर रेशम बनाया जाता है। आयात में चावल, पीतल का सामान, रेशमी सामान आदि तथा बाहर जानेवाली चीजों में तंबाकू, नमक, कपास आदि प्रमुख हैं। यहाँ के प्रमुख नगर बाँकुड़ा, विष्णुपुर, वीरसिंहपुर, बरजोरा, राजग्राम, सोनामुखी आदि हैं।
बाँकुडा नगर इस जिले में धालकिशोर नदी के उत्तरी किनारे पर बसा है। ऐसा कहा जाता है कि इसका नाम यहाँ के प्राचीन निवासी बंकू राय के नाम पर पड़ा। यहाँ की जलवायु शुष्क एवं स्वास्थ्यप्रद है। यह ग्रैंड ट्रंक मार्ग पर स्थित है। व्यापार में इसका स्थान प्रमुख है। उद्योगों में तेल पेरना, ईटें बनाना, दरी एवं कपड़ा बुनना, बाँस एवं बेंत का काम करना प्रमुख हैं।
नन्दा

व्यक्तिगत जीवन

नन्दा के पिता का नाम विनायक दामोदर था, जो मराठी फ़िल्मों के एक सफल अभिनेता और निर्देशक थे। विनायक दामोदर 'मास्टर विनायक' के नाम से अधिक प्रसिद्ध थे। नन्दा अपने घर में सात भाई-बहनों में सबसे छोटी थीं। उनको अपने पिता का प्यार अधिक समय तक नहीं मिल सका। उनकी बाल्यावस्था में ही पिता का देहांत हो गया था। इसके बाद नन्दा के परिवार ने बड़ा कठिन समय व्यतीत किया। 1992 में अपने साथियों के कहने पर उन्होंने फ़िल्म निर्माता मनमोहन देसाई से सगाई की लेकिन दुर्भाग्य से शादी से पहले ही मनमोहन देसाई छत से नीचे गिर गए और उनकी मौत हो गयी।
बिजय़नगर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

बिजय़नगर उपजिला बांग्लादेश के दक्षिण-पूर्वी भाग में, चट्टग्राम विभाग के ब्राह्मणबाड़िय़ा जिले में स्थित है।
मार्डी फ़िश

कैरियर

फ़िश ने ए॰टी॰पी टूर पर 6 प्रतियोगिता जीती हैं और वह मास्टर्स शृंखला के फाइनल मे चार बार पहुँच चुके हैं। फ़िश ने सन् 2004 में एथेंस में हुए ओलम्पिक खेलों में रजत पदक जीता था। उन्होंने 2008 में ओलम्पिक में भाग नहीं लिया था और ना ही 2012 में लेंगे।
मंजे बिस्तरे (2017 फ़िल्म)

कहानी

कहानी एक पंजाबी शादी के आसपास घूमती है। यह फ़िल्म रोमांस और कॉमेडी के तत्वों के साथ है। सुखी खुद जवान हो गया है जबकि उसकी बहन की शादी के लिए तैयार है। रानो जो सुखी की बहन की दोस्त है, से मिलता है और तुरंत उसके साथ प्यार में गिर जाता है। रानो और सुखी एक हिचक प्रेमी बन जाते है और उनके रोमांटिक एलायंस कई अन्य पात्रों के दौरान फिल्म भर में शुरू कर रहे हैं।

कमाई

विश्व में जारी करने के पहले दिन: ₹5.11 करोड़

विश्व भर में एक सप्ताह तक: ₹15.30 करोड़

भारत

शरुआती दिन: 2.25 करोड़

दूसरा दिन: ₹2.18 करोड़

तीसरा दिन: ₹2.59 करोड़

मंजे बिस्तरे वाइट हिल म्यूजिक द्वारा निर्मित है। कुल: ₹7.02 करोड़ (पहले सप्ताह की कमाई)

चौथा दिन: ₹1.27 करोड़,

पांचवा दिन:₹1.06 करोड़

छठा दिन: 1.03करोड़

सातवा दिन: 91 लाख.

कुल: ₹ 11.29 करोड़(पहले सप्ताह की कमाई)

[दूसरा सप्ताह]

शुक्रवार: 80 लाख

शनिवार: 1.10 करोड़

रविवार: 1.52 करोड़। दूसरा सप्ताह पूर्ण: ₹ 3.42 करोड़, कुल: ₹ 14.71 करोड़

अन्य

पहले दिन की कमाई:

यूके: £32,000 (₹26 लाख)

यूसए / कनाडा: $180,000 (1.25 करोड़)

ऑस्ट्रेलिया और न्यूज़ीलैंड: $203,000 (1.15 करोड़) पहले सप्ताह के अंत तक कि कमाई:

यूके: £107,502 (₹86.89 लाख)

यूसए / कनाडा: $743,701 (₹5.20 करोड़)

ऑस्ट्रेलिया: A$412,963 (₹2.08 करोड़)

न्यूज़ीलैंड: NZ$125,403 (₹56.66 लाख)
चौथे दिन की कमाई:

यूके: £144,991 (₹1.18 करोड़)

ऑस्ट्रेलिया: A$496,291 (₹2.42 करोड़)

न्यूज़ीलैंड: NZ$148,546 (₹ 67.20 लाख)
नीना दावुलूरी

पृष्ठभूमि

दावुलूरी का जन्म अप्रैल 20, 1989, को सेराक्यूज़, न्यूयॉर्क, में हिन्दू तेलुगु परिवार में हुआ। उनकी माँ शीला रंजनी, सॉफ्टवेयर इंजीनियर और पिता चौधरी धन दावुलूरी दोनों मूल रूप से भारत के आन्ध्र प्रदेश राज्य के विजयवाड़ा नगर से हैं। 1981 में उन्होंने मिसौरी के लिए विजयवाड़ा छोड़ दिया, जहाँ उनके पिता ने स्त्रीरोग चिकित्सक के रूप में कार्य किया। दावुलूरी का जन्म विजयवाड़ा में ही हुआ और वो तबतक वहाँ रहीं जब उसकी आयु ढ़ाई वर्ष थी उसके बाद उनके माता-पिता उन्हें संयुक्त राज्य अमेरिका ले आये। उनके मामी-मामा भी भारत में चिकित्सक हैं और एक निजी अस्पताल का संचालन करते हैं जबकि उनके चाचा और बुआ अमेरिका में ही चिकित्सक का कार्य करते हैं। पारिवारिक परम्परा को जारी रखते हुए वो भी एक हृदयरोग विशेषज्ञ बनना चाहती हैं। अपनी भारतीय पृष्ठभूमि के सम्मान में उन्होंने प्रतिवर्ष होने वाली अपनी भारत यात्राओं के दौरान कुचिपुड़ी और भरतनाट्यम् नृत्यों का प्रशिक्षित लिया। दावुलूरी पियानों बजाना भी जानती हैं और नियमित रूप से तेलुगु फ़िल्में देखती हैं जिस से वे भारत से जुड़ी रहें।

मिस अमेरिका

दावुलूरी को सितम्बर 15,2013 को मिस अमेरिका का ताज पहनाया गया। वो दूसरी 'मिस न्यूयॉर्क' हैं जिन्होंने 'मिस अमेरीका' का ख़िताब जीता है।
शार्लेमन्य

चार्लेमन
शार्लेमन्य एक पवित्र रोमन साम्राज्य का महाराज थे।
ग्रैंड मस्ती

कथानक

डॉ॰ अमर सक्सेना (रितेश देशमुख), मीत मेहता (विवेक ओबेरॉय) और प्रेम चावला (आफ़ताब शिवदेसानी) दोस्त हैं। कॉलेज के दिनों में वे हर समय लड़कियों के बारे में सोचते रहते हैं। रॉबर्ट परेरा (प्रदीप रावत) उनके कॉलेज के बेहद सख़्त प्रिंसिपल होते हैं। वो कॉलेज में एक आदेश जारी करते हैं कि अश्लील हरकतों में शामिल होने वाले लड़के-लड़कियों के ख़िलाफ़ कड़े कदम उठाए जाएंगे। कॉलेज प्रिंसिपल से मिली सज़ा के बाद कॉलेज के एक लड़के हार्दिक (सुरेश मेनन) को मानसिक अस्पताल जाना पड़ता है। छह वर्ष के बाद कॉलेज के सभी पूर्व-छात्रों को अपने-अपने जीवनसाथी के साथ कॉलेज में एक सप्ताह की छुट्टी बिताने के लिए बुलाया जाता है। संयोग से डॉ॰ अमर सक्सेना की पत्नी ममता (सोनाली कुलकर्णी) उनके साथ नहीं आ पाती है क्योंकि वो अपने नवजात बच्चे की देखभाल में व्यस्त हैं, मीत की पत्नी उन्नति (करिश्मा तन्ना) भी साथ आने से मना कर देती है क्योंकि उन्हें अपने बॉस (कैप्टन बिक्रम जीत सिंह) के साथ तुर्की जाना होता है और प्रेम की पत्नी भी उनके साथ आने से मना कर देती है क्योंकि उन्हें अपने परिवार में बड़ों की देखभाल करनी होती है। कॉलेज के तीनों दोस्त 'मिलन समारोह' में अपनी पत्नियों के बग़ैर जाने का फ़ैसला करते हैं और विवाहेतर संबंधों की योजना बनाते हैं। संयोग से कॉलेज के प्रिंसिपल राबर्ट परेरा दो दिन के लिए देश से बाहर गए होते हैं। वो कॉलेज परिसर में किसी भी तरह की 'ग़लत गतिविधि' और अश्लील बातचीत को रोकने के लिए कुछ ख़ास लोगों को नियुक्त करते हैं जो सभी पर नज़र रखते हैं। कॉलेज में डॉ॰ अमर की मुलाकात एक बिंदास लड़की मैरी (ब्रूना अब्दुल्ला) से होती है जो अपनी मर्जी से उसके साथ हमबिस्तर होने तक को तैयार है। मीत की मुलाकात मार्लो से होती है और वो उस पर फ़िदा हो जाता है। प्रेम अपनी टीचर रोज़ (मरियम जकारिया) को फंसाने की कोशिश करता है, जो उसे रात को अपने बेडरूम में आने का निमंत्रण देती है। इससे पहले कि तीनों दोस्त अपने-अपने पार्टनर के क़रीब आने की योजना को अंजाम देते, राबर्ट परेरा की कॉलेज में वापसी हो जाती है। यह पता चलता है कि रोज़ रॉबर्ट की दूसरी पत्नी हैं, मैरी उनकी पहली पत्नी की लड़की है और मार्लो उनकी बहन है। रॉबर्ट को शक होता है कि तीनों जरूर उनकी पत्नी, बेटी और बहन के साथ संबंध बनाना चाहते हैं, इसलिए वह उनका पीछा करता है। अमर, मीत और प्रेम शहर से भागने की ताक में होते हैं कि तीनों की पत्नियां वहां पहुंच जाती हैं। रॉबर्ट परेरा और तीनों दोस्तों के बीच चूहे-बिल्ली का खेल शुरू हो जाता है। इसी बीच हार्दिक पागलखाने से बाहर आ जाता है और परेरा को जान से मारना चाहता है। वह अमर, मीत और प्रेम को रॉबर्ट परेरा को मारने के लिए ब्लैकमेल करता है और धमकी देता है कि उसके पास मैरी, मार्लो और रोज़ के साथ उनके रोमांस की एमएमएस क्लिप है। अगर वो रॉबर्ट को नहीं मारते तो वह उन्हें सार्वजनिक कर देगा।

प्रदर्शन

ग्रैंड मस्ती को सेन्सर बोर्ड के पास इसके जारी होने से तीन माह पूर्व जून २०१३ में भेजा गया।
आग (1994 फ़िल्म)

संक्षेप

राजू (गोविन्दा) एक अनाथ लड़का है, जो अपनी छोटी बहन, लक्ष्मी के साथ गरीबी में जीवन बिताते रहता है। एक दिन राजू की मुलाक़ात पारुल (सोनाली बेंद्रे) से होती है, और बीच बीच में उसके साथ पढ़ने वाला, बॉबी (मोहनीश बहल) भी मिलता है। पारुल और राजू को एक दूसरे से प्यार हो जाता है, लेकिन पारुल के अंकल, जगपाल, उसकी शादी पुलिस इंस्पेक्टर सूर्यदेव सिंह (शक्ति कपूर) से करना चाहते हैं। पारुल शादी करने से मना कर देती है, और जब सूर्यदेव को पता चलता है कि वो राजू से प्यार करती है, तो वो राजू को गिरफ्तार कर उस पर हत्या करने का आरोप लगा देता है और उसकी खूब पिटाई करता है। 
किसी तरह राजू की बहन एक पुलिस अफसर से गन छिन लेती है और राजू को फरार होने में मदद करती है। राजू किसी तरह पारुल की शादी रोकने के लिए जाता है, पर उसे काफी देर हो चुकी होती है। पारुल जहर पी कर आत्महत्या कर लेती है। वहीं पुलिस उसे फिर से गिरफ्तार कर लेती है, वहीं सूर्यदेव उसकी बहन के साथ बलात्कार करता है, जिससे वो अपना मानसिक संतुलन खो देती है।
राजू अपनी बहन को एक छोटे से गाँव ले जाता है, और लोगों से छिपा कर रखता है, ताकि कोई उसे गर्भवती के रूप में न देख ले। वहीं वो अपना नाम बदल कर बिरजू कर लेता है। वहाँ उसकी मुलाक़ात बिजली (शिल्पा शेट्टी) से होती है, जो उससे शादी करना चाहते रहती है। राजू को पता नहीं होता है, कि वो लड़की असल में एक पुलिस अफसर, बरखा शर्मा है, जो उसके खिलाफ सबूत इकट्ठा कर उसे पकड़ने आई है। किसी तरह वो राजू से बुलवा ही लेती है कि उसी ने पारुल के अंकल की हत्या की है और उसे गिरफ्तार कर लेती है।
टंग्स्टिक अम्ल

टंग्स्टिक अम्ल एक अकार्बनिक यौगिक है।